CELEX: 62020CA0533
Language: fi
Date: 2022-03-24 00:00:00
Title: Asia C-533/20: Unionin tuomioistuimen tuomio (seitsemäs jaosto) 24.3.2022 (ennakkoratkaisupyyntö, jonka on esittänyt Kúria – Unkari) – Somogy Megyei Kormányhivatal v. Upfield Hungary Kft. (Ennakkoratkaisupyyntö – Kuluttajansuoja – Asetus (EU) N:o 1169/2011 – Elintarviketietojen antaminen kuluttajille – Merkinnät – Pakolliset tiedot – Ainesosaluettelo – Näiden ainesosien yksilöllinen nimi – Vitamiinin lisääminen elintarvikkeeseen – Velvollisuus mainita kyseisen vitamiinin yksilöllinen nimi – Velvollisuutta mainita käytetty vitamiiniformulaatio ei ole)

16.5.2022   
            
            
               FI
            
            
               Euroopan unionin virallinen lehti
            
            
               C 198/6
            
         
      Unionin tuomioistuimen tuomio (seitsemäs jaosto) 24.3.2022 (ennakkoratkaisupyyntö, jonka on esittänyt Kúria – Unkari) – Somogy Megyei Kormányhivatal v. Upfield Hungary Kft.
      (Asia C-533/20) (1)
      
      (Ennakkoratkaisupyyntö - Kuluttajansuoja - Asetus (EU) N:o 1169/2011 - Elintarviketietojen antaminen kuluttajille - Merkinnät - Pakolliset tiedot - Ainesosaluettelo - Näiden ainesosien yksilöllinen nimi - Vitamiinin lisääminen elintarvikkeeseen - Velvollisuus mainita kyseisen vitamiinin yksilöllinen nimi - Velvollisuutta mainita käytetty vitamiiniformulaatio ei ole)
      (2022/C 198/08)
      Oikeudenkäyntikieli: unkari
      
         Ennakkoratkaisua pyytänyt tuomioistuin
      
      Kúria
      
         Pääasian asianosaiset
      
      
         Valittaja: Somogy Megyei Kormányhivatal
      
         Vastapuoli: Upfield Hungary Kft.
      
         Tuomiolauselma
      
      Elintarviketietojen antamisesta kuluttajille, Euroopan parlamentin ja neuvoston asetusten (EY) N:o 1924/2006 ja (EY) N:o 1925/2006 muuttamisesta sekä komission direktiivin 87/250/ETY, neuvoston direktiivin 90/496/ETY, komission direktiivin 1999/10/EY, Euroopan parlamentin ja neuvoston direktiivin 2000/13/EY, komission direktiivien 2002/67/EY ja 2008/5/EY sekä komission asetuksen (EY) N:o 608/2004 kumoamisesta 25.10.2011 annettua Euroopan parlamentin ja neuvoston asetusta (EU) N:o 1169/2011 on – kun otetaan huomioon erityisesti sen 18 artiklan 2 kohta – tulkittava siten, että jos elintarvikkeeseen on lisätty vitamiinia, kyseisen elintarvikkeen ainesosaluettelossa ei kyseisen vitamiinin nimen lisäksi tarvitse mainita käytettyä vitamiiniformulaatiota.
      
         (1)  EUVL C 28, 25.1.2021.